Source: http://spravy.slowo.sk/index.php/ekonomika/stavebnictvo/406361-Rozsudok-o-zeleznicnom-tendri-vyhlasi-sud-o-tyzden
Timestamp: 2019-06-26 12:06:14+00:00

Document:
Rozsudok o železničnom tendri vyhlási súd o týždeň - > Stavebníctvo | Internetové spravodajstvo Slowo.sk
práve ste tu : Ekonomika Stavebníctvo Rozsudok o železničnom tendri vyhlási súd o týždeň
Rozsudok o železničnom tendri vyhlási súd o týždeň
Štvrtok, 22 September 2011 11:55	Admin
BRATISLAVA 22. septembra (WEBNOVINY) - Rozsudok o spojenej žalobe Železníc Slovenskej republiky (ŽSR) a stavebných spoločností Skanska SK, a.s. a TSS Grade, a.s. proti rozhodnutiu Úradu pre verejné obstarávanie (ÚVO), ktorý 2. marca nariadil zrušiť železničný tender na modernizáciu trate Zlatovce - Trenčianska Teplá, vyhlási Krajský súd v Bratislave o týždeň 29. septembra. Pre agentúru SITA to vo štvrtok potvrdil hovorca súdu Pavol Adamčiak po skončení pojednávania.
Krajský súd v apríli odložil vykonateľnosť spomínaného rozhodnutia úradu o zrušení tendra do konečného verdiktu. Prvé pojednávanie v tejto veci sa malo pôvodne konať v polovici júna, ale súd ho presunul na 22. septembra, pretože súvisí s ďalším konaním týkajúcim sa toho istého verejného obstarávania. Úrad nariadil súťaž na obnovu železničnej trate zrušiť na základe kontroly pred uzatvorením zmluvy. Zdôvodnil to porušením princípu transparentnosti a nediskriminácie uchádzačov pri verejnom obstarávaní. Železnice ako obstarávateľ a dvaja uchádzači s najnižšími cenovými ponukami sa s rozhodnutím úradu nestotožnili a požiadali súd o preskúmanie jeho zákonnosti.
Ten istý krajský súd v stredu zatiaľ nerozhodol o inej žalobe TSS Grade,
TSS Grade podala žalobu voči ÚVO v súvislosti s rovnakým železničným tendrom. Rozsudok v tomto prípade má súd vyhlásiť 28. septembra. Trnavská firma žiadala preskúmať zákonnosť rozhodnutia úradu z 15. decembra minulého roka o jej námietkach v rámci obstarávania na modernizáciu 12-kilometrovej trate Zlatovce - Trenčianska Teplá. Spoločnosť mala výhrady voči vyhodnoteniu ponúk v tendri, keďže napríklad ŽSR ako obstarávateľ neuviedli presnú identifikáciu úspešného uchádzača, spoločnosti Skanska. Úrad pre verejné obstarávanie potvrdil, že to nemalo vplyv na vyhodnotenie ponúk a nedostatok bol napravený.

References: súd 
 súd 
 súd 
 súd 
 súd 
 súd 
 súd 
 súd 
 súd